section_heading: Argumenti
paragraph_text: Inteligentno padanje predlaže da znanstveno objašnjenje gravitacijske sile ne može objasniti sve aspekte tog fenomena, stoga bi valjalo povjerovati ideji da predmeti padaju zato što ih pomiče viša inteligencija. Štoviše, inteligentno padanje tvrdi da teorije koje objašnjavaju gravitaciju nisu interno konzistentne ni matematički usklađene s kvantnom mehanikom, što gravitaciju čini "teorijom u krizi". Inteligentno padanje također tvrdi da je gravitacija "samo teorija", parodirajući tvrdnje kreacionista o teorijskom statusu evolucije. Prijetvorni apologeti inteligentnog padanja zagovaraju da bi inteligentno padanje valjalo poučavati u školi zajedno s teorijom gravitacije da bi učenici mogli donijeti "neinformiranu odluku" o tom predmetu u skladu sa zahtjevima da se "poučava kontroverziju". Inteligentno padanje pronašlo je zajedničku osnovu s Crkvom Letećeg Špagetnog Čudovišta, sličnoj kritici inteligentnog dizajna, a u raspravama se ovo dvoje često zajedno spominje.